Diari Oficial de la Generalitat Valenciana


Sumari del DOGV 3749, del 15-05-2000 (2000/3273)

RESOLUCIÓ de 19 d'abril de 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del protocol addicional al conveni marc de col·laboració per a l'execució d'instal·lacions esportives subscrit entre la Conselleria de Benestar Social de la Generalitat Valenciana i la Diputació Provincial de Castelló.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3749

Data del DOGV
:   15-05-2000

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2000/3273


Data del document
:   15-05-2000

Organisme emissor
:   Presidència de la Generalitat

Tipus de document
:   Resolució

Descriptors 

:   * administració local
    * cooperació administrativa
    * instal·lació esportiva

RESOLUCIÓ de 19 d'abril de 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del protocol addicional al conveni marc de col·laboració per a l'execució d'instal·lacions esportives subscrit entre la Conselleria de Benestar Social de la Generalitat Valenciana i la Diputació Provincial de Castelló. [2000/X3273]
  
Subscrit, després de la tramitació prèvia reglamentària, entre la Conselleria de Cultura, Educació i Ciència de la Generalitat Valenciana i la Diputació Provincial de Castelló, el 30 de desembre de 1999, un Protocol Addicional al Conveni Marc de col·laboració per a l'execució d'instal·lacions esportives subscrit entre la Conselleria de Benestar Social de la Generalitat Valenciana i la Diputació Provincial de Castelló, i en compliment del que estableix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat Protocol Addicional, que ha quedat inscrit en el Registre de Convenis amb el número 0278/2000, i que figura com a annex d'aquesta resolució.
  
València, 19 d'abril de 2000.- La subsecretària del Secretariat del Govern i Relacions amb les Corts: Amparo Koninckx Frasquet.
  
Protocol addicional al conveni marc de col·laboració per a l'execució d'instal·lacions esportives subscrit entre la Conselleria de Benestar Social de la Generalitat Valenciana i la Diputació Provincial de Castelló.
  
València, 30 de desembre de 1999
  
Reunits
  
D'una part, Manuel Tarancón Fandos, conseller de Cultura, Educació i Ciència de la Generalitat Valenciana, que actua en virtut de les funcions que li corresponen per l'article 35 de la Llei 5/83, de 30 de desembre, del Govern Valencià, i està especialment autoritzat pel ple del Consell per a este acte per Acord del Govern Valencià de data 15 de desembre de 1999, d'acord amb l'article 54, bis, de la Llei d'Hisenda Pública, segons redacció efectuada per l'article 12 de la Llei 3/1996, de 30 de desembre, de Mesures de Gestió i Organització de la Generalitat Valenciana (DOGV núm. 2.900, de 31 de desembre, del Govern Valencià).
  
D'una altra part, Carlos Fabra Carreres, president de la Diputació Provincial de Castelló, en nom i representació d'esta, facultat per a este acte per l'Acord del Ple, adoptat en sessió del dia 28 de desembre de 1999, assistit per D. Manuel Marín Herrera, secretari general de la Diputació de Castelló.
  
Exposen
  
1. Que el Govern Valencià, en reunió realitzada el dia 11 de juny de 1997, va manifestar que la construcció, modernització i ampliació de les instal·lacions esportives és una competència compartida per ambdós administracions, i autoritza la consellera de Benestar Social a firmar el Conveni Marc de Col·laboració amb la Diputació Provincial.
  
2. En data 11 de juny de 1997, es va firmar el Conveni Marc per a l'execució d'instal·lacions esportives entre la Conselleria de Benestar Social de la Generalitat Valenciana i la Diputació Provincial de Castelló, que ha tingut el seu reflex en els convenis singulars de col·laboració subscrits entre la Conselleria de Benestar Social de la Generalitat Valenciana, la Diputació Provincial de Castelló i els ajuntaments beneficiaris del pla. La clàusula tercera dels convenis establia l'aportació de la Generalitat Valenciana d'acord amb les següents anualitats:
  
1997: 808.810.019 PTA.
  
1998: 536.196.574 PTA.
  
Total: 8.093.085.977 PTA.
  
El finançament anava a càrrec de la línia 7.03, del programa 457.10, dels pressupostos de la Generalitat Valenciana.
  
3. Que en data 8 d'octubre de 1998 es va firmar el protocol addicional al Conveni Marc, que prorrogava la seua vigència fins al 31 de desembre de 1999 i distribuïa el finançament d'acord amb les següents anualitats:
  
1997: 529.115.192 PTA.
  
1998: 226.310.086 PTA.
  
1999: 625.736.887 PTA.
  
Total: 2.975.488.762 PTA.
  
El finançament anava a càrrec de la línia 7.03 del programa 457.10, dels pressupostos de la Generalitat Valenciana.
  
4. Que la coordinació entre les distintes administracions implicades, necessària per a posar en marxa un pla d'estes característiques, ha determinat un retard important en l'execució de les obres previstes. Per tant, cal procedir al reajustament previst en el Conveni Marc firmat, així com prorrogar-lo a l'any 2002, a fi d'adequar les citades anualitats a les previsions d'execució de les obres subvencionades, d'acord amb l'article 29.5 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana.
  
5. El present acord és un protocol addicional al Conveni Marc subscrit entre la Conselleria de Benestar Social de la Generalitat Valenciana i la Diputació Provincial de Castelló en data 11 de juny de 1997.
  
Clàusules
  
Primera
  
Prorrogar la vigència del Conveni Marco de Col·laboració subscrit l'11 de juny de 1997, per a l'execució d'instal·lacions esportives, entre la Conselleria de Benestar Social i la Diputació Provincial de Castelló, fins al 31 de desembre de l'any 2002. La seua eficàcia queda condicionada a l'existència de crèdit adequat i suficient en els corresponents pressupostos.
  
Segona
  
L'aportació de la Generalitat Valenciana per al finançament de les obres objecte del Conveni Marc es distribuirà d'acord amb les següents anualitats:
  
L'aportació de la Conselleria de Benestar Social s'ha finançat a càrrec de la línia de subvenció 7,03, del programa pressupostari 457.10 Foment de l'Activitat Esportiva, aplicació pressupostària 67.12.782.77.5.
  
L'aportació de la Conselleria de Cultura, Educació i Ciència es finançarà a càrrec de la línia de subvenció 7,03, del programa pressupostari 457.10 Foment de l'Activitat Esportiva, aplicació pressupostària 98.75.941.76.8, dels pressupostos de la Generalitat Valenciana per a 1999 i el seu equivalent per als anys 2000, 2001 i 2002 condicionades les aportacions a l'existència de crèdit adequat i suficient en els pressupostos que s'aproven per als dits exercicis.
  
Tercera
  
Autoritzar el conseller de Cultura, Educació i Ciència al reajustament de les anualitats vigents dels convenis singulars subscrits en execució del Pla d'Instal·lacions Esportives corresponent a la província de Castelló, d'acord amb allò que s'ha establit en les anteriors clàusules del present protocol, i a proposta de la Comissió Mixta per a la coordinació a què es referix la clàusula sexta del Conveni Marc.
  
I, estant conformes ambdós parts amb el contingut del present document, el firmen per quadruplicat i només a un efecte al lloc i en la data a dalt indicats.
  
El conseller de Cultura, Educació i Ciència,
  
MANUEL TARANCÓN FANDOS
  
El president de la Diputació de Castelló,